Krejcir-verhoor agter geslote deure; Opod ondersoek “aanranding”Radovan Krejcir Foto: www.lidovky.cz Die verhoor van Radovan Krejcir, omstrede sakeman van Tsjeggië, en nog ŉ man vind Maandag in camera plaas by die Palm Ridge-landdroshof in Randburg. Kenny Ramavhoya, senior staatsaanklaer, het Maandag omstreeks 11:00 aangekondig dat die verhoor in camera gehou gaan woord en het gesê die besluit is weens “veiligheidsredes” geneem. Hy het ontken dat daar geheimhouding rondom die saak is en het gesê dat die mans na verwagting slegs vir hul eerste hofverskyning agter geslote deure sal wees. Dit is nie onmiddellik duidelik watter deel van die Strafproseswet bepaal het dat die saak in camera aangehoor word nie. In ooreenkoms met die verdediging gaan die saak na verwagting tot 2 Desember uitgestel word, wanneer die verdagtes glo aansoek gaan doen om borgtog. Krejcir en die man, wie se naam nog nie bekend gemaak is nie, verskyn op aanklagte van poging tot moord en ontvoering weens ŉ beweerde aanranding in Junie. Die hooggeregshof in Johannesburg sal ook na verwagting Maandag uitspraak lewer of Krejcir uit aanhouding na ŉ hospitaal oorgeplaas moet word nadat hy glo in die polisie se aanhouding deur die beamptes aangerand en gemartel is. Intussen het die Onafhanklike Polisie-ondersoekdirektoraat (Opod) gesê Krejcir se bewerings oor sy aanranding sal ondersoek word. Moses Dlamini, woordvoerder van Opod, het gesê ŉ groep polisiebeamptes het Krejcir na bewering ná sy inhegtenisname Vrydag na ŉ stuk veld in die rigting van Katlehong geneem, waar hy glo met ŉ skokstok geskok is en ŉ sak oor sy kop getrek is. “Die klaer het glo sy bewussyn verloor,” het Dlamini gesê. Die beweerde voorval is by Opod aangemeld nadat ŉ saak van aanranding by die Protea Glen-polisiestasie aangemeld is. “Opod het die dossier op 24 November oorgeneem en ondersoek nog die saak. Niemand is nog in verband met die beweerde voorval in hegtenis geneem nie.” Lees ook: Krejcir vertrou glo nie staatsdokter Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval